SKN บวก 7% นิวไฮรอบ 3 เดือน คาดเก็งกำไรงบปี 64 โตแรง
SKN บวก 7% นิวไฮรอบ 3 เดือน คาดเก็งกำไรงบปี 64 โตแรง หลัง 9 เดือนแรกกำไรแตะ 460.66 ลบ. โต 267%
SKN บวก 7% นิวไฮรอบ 3 เดือน คาดเก็งกำไรงบปี 64 โตแรง หลัง 9 เดือนแรกกำไรแตะ 460.66 ลบ. โต 267%
26 ม.ค. 2565

ผู้สื่อข่าวรายงานว่า วันนี้(26 ม.ค.65) ราคาหุ้นบริษัท ส.กิจชัย เอ็นเตอร์ไพรส์ จำกัด (มหาชน) หรือ SKN ล่าสุด ณ เวลา 11.14 น. อยู่ที่ 7.10 บาท บวก 0.45 บาท หรือ 6.77% สูงสุดที่ 7.35 บาท ต่ำสุดที่ 6.80 บาท ด้วยมูลค่าซื้อขาย 65.05 ล้านบาท โดยราคาหุ้นแรงในรอบ 3 เดือนนับตั้งแต่หุ้นยืนที่ระดับ 7.70 บาท เมื่อวันที่ 19 ต.ค.64

คาดเก็งกำไรงบไตรมาส 4/2564 โตเด่นต่อเนื่อง หลังงวดไตรมาส 3/2564 กำไรโต 497.48% แตะ 200.78 ลบ. จากปี 2563 กำไร 33.60 ลบ. ดันงวด 9 เดือน กำไร 460.66 ลบ. โต 267% จากปี 2563 กำไร 125.43 ลบ.โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทฯ มีรายได้ขายสินค้าเพิ่มขึ้นมากเมื่อเทียบกับช่วงเวลาเดียวกันของปีก่อน

ด้านบล.โกลเบล็ก ระบุในบทวิเคราะห์ คงประมาณการรายได้ปี 2564 ที่ระดับ 2,575.1 ล้านบาท เพิ่มขึ้น 4.4% จากช่วงเดียวกันเมื่อปีก่อน แต่ปรับอัตรากำไรขั้นต้นขึ้นจากเดิม 24.7% เป็น 29.5% เนื่องจากบริษัทสามารถปรับราคาขายขึ้นได้สูงกว่าค่าเฉลี่ยของปีก่อน ขณะที่สามารถควบคุมต้นทุนได้อย่างมีประสิทธิภาพ
อย่างไรก็ดี จากผลการดำเนินงานของบริษัทอยู่ในช่วงการเติบโตที่โดดเด่น จึงประเมินมูลค่าอิง AveragePE+1SD ที่ 18.8 เท่า (จากเดิมใช้ Average=15 เท่า) ภายใต้สมมตฐานประมาณการใหม่ได้ราคาเหมาะสมปี 2564 เท่ากับ 6.40 บาท (เดิม 3.46 บาท) ปรับคำแนะนำจาก “ซื้อเมื่ออ่อนตัว” เป็น “ซื้อ” พร้อมคาดอัตราผลตอบแทนเงินปันผลราว 3.2%